Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: államtitokról és a szolgálati titokról szóló 1995. évi LXV. törvény alapján a minősítési
Paragraph Index: 1531

42. § Felelős: – a minisztérium kommunikációjáért, ezen belül a miniszter és az államtitkár hazai és külföldi nyilvános szereplései előkészítésével, megszervezésével és lebonyolításával összefüggő feladatok ellátásáért, a közérdekű információk közreadásáért, a folyamatos sajtókapcsolatokért és az időszakos sajtótevékenységért; – a minisztérium és a minisztérium politikai és szakmai vezetőinek sajtómegnyilvánulásai tervezéséért; – a társtárcák és más közigazgatási szervek kommunikációs szervezeteivel való kapcsolattartásért; – a minisztérium által irányított szervezetek sajtótevékenységének koordinációjáért; – az egységes minisztériumi arculat kialakításáért, a szükséges külső megjelenési elemek kivitelezéséért, együttműködve a Kormányzati Kommunikációs Központtal, igazodva az egységes kormányzati kommunikáció követelményéhez; – minden, a minisztérium kezdeményezésében és finanszírozásában készülő kiadvány (könyv, ismeretterjesztő dokumentum, film, cd stb.) gondozásáért, az arculat kialakításáért; – az Internet ágazati honlapjának szerkesztéséért, a tárca internetes tartalomszolgáltatójaként a portál folyamatos tartalomfrissítéséért, a közéleti információk közreadásáért, a portál arculatának alakításáért, a portál angol nyelvű változatának fenntartásáért, EU honlapok és a tagországok szakminisztériumi portáljainak figyelemmel kíséréséért és a velük való együttműködésért; – a tárca feladatkörébe tartozó lakossági tájékoztató-kampányok tervezéséért, szervezéséért, együttműködve a Kormányzati Kommunikációs Központtal, igazodva az egységes kormányzati kommunikáció követelményéhez; – a közvélemény-kutatások előkészítéséért, eredményeik hasznosításáért, együttműködve a Kormányzati Kommunikációs Központtal, igazodva az egységes kormányzati kommunikáció követelményéhez; – a felsőbb szintű döntések nyilvánosságra hozatalának megszervezéséért; a közvélemény közérthető tájékoztatásáért; – a minisztérium pályázati felhívásainak, közérdekű hirdetéseinek megjelenítéséért; – a kommunikációs tevékenységet megalapozó kutató-elemző munkáért, együttműködve a Kormányzati Kommunikációs Központtal, igazodva az egységes kormányzati kommunikáció követelményéhez; – az interjú- és információigények sajtóügyelet keretében történő érkeztetéséért, nyilvántartásáért, értékeléséért, közvetítéséért; 2006/94. szám – az agrár és vidékfejlesztési honlapok szemlézéséért, napi sajtószemlék közreadásáért, a folyamatos hírfigyelésért; – a sajtóban megjelent és választ igénylő cikkekben foglaltak kivizsgálásáért, a válaszadásért; – az európai parlamenti képviselők igény szerinti információ-ellátásáért. Humánpolitikai Főosztály

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes